**Р Е Ш Е Н И Е № ПВ-11-П/2017г.**

**1.** Процедурата по реда на глава шеста от Закона за опазване на околната среда за инвестиционно предложение (ИП): **„Разширение на предприятие за месо и колбаси, включващо изграждане на ЛПСОВ“** в УПИ I-620, кв.45, с. Ново село, община Стамболийски, област Пловдиве започнала с внасяне в Регионалната инспекция по околната среда и водите (РИОСВ) гр. Пловдив на уведомление с вх. № ОВОС-1417/26.09.2016г. от Възложителя – **„НОВОМЕС ГН“ ООД** (ЕИК 203165190) с.Ново село, ул. „1-ва “ № 6-Д, община Стамболийски, област Пловдив, включващо изграждане на нова локална пречиствателна станция за отпадъчни битови и промишлени води (ЛПСОВ).

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г., посл. изм. и доп. ДВ бр.12/12.02.2016г.), с писмо изх. № ОВОС-1417/06.10.2016г. от Възложителя е изискано предоставянето на допълнителна информация.

На основание чл.5, ал.4 от Наредбата за ОВОС е определен срок до 30 дни от получаване на писмото възложителят да представи допълнената информация

В указания срок с писмо вх. № ОВОС-1417/04.11.2016г. възложителят внася допълнителната информация.

**3.** На основание чл.5 от *Наредбата за условията и реда за извършване на оценка на въздействието върху околната среда* /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от Закона за опазване на околната среда /ЗООС/:**

Представеното инвестиционно предложение попада в обхвата на т.11, буква „в“ (пречиствателни станции за отпадъчни води) от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС (оценка на въздействието върху околната среда).

С писмо изх. № ОВОС-1417/18.11.2016г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и един екземпляр на цифров носител.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 5 от 2016г./.

 **II. По отношение на изискванията на чл. 31 от Закона за биологичното разнообразие**:

Инвестиционното предложение попада в обхвата на чл.2, ал.1, т.1 от *Наредбата за ОС* и подлежи на процедура по оценка за съвместимост с предмета и целите на опазване на най-близката защитена зона BG0002057 „Бесапарски ридове“.За да се извърши оценката от Възложителя е поискано да представи информация на хартиен и цифров носител, съобразена с изискванията на чл. 10 от *Наредбата за ОС.*

 **4.** „НОВОМЕС ГН“ ООД с писмо вх. № ОВОС-1417/21.03.2017г., представя в РИОСВ Пловдив искане с информация по Приложение 2 за преценяване на необходимостта от извършване на ОВОС и документ за платена такса.

 След преглед на документацията, на основание чл.6 от Наредбата за ОВОС с писмо изх. № ОВОС-1417/13.04.2017г е изискано от възложителя да изясни противоречието в представената информация по отношение на обстоятелството, че на съществуващия обект, на който се предвижда разширението има ПСОВ и Разрешително за заустване на отпадъчни води в повърхностен воден обект. От една страна ИП предвижда формираните битово-фекални и производствени отпадъчни води да се събират във водоплътен събирателен резервоар, от друга страна сте записали *„Ще се увеличи .......и пречиствателното съоръжение за отпадни води*“.

С писмото е поискано представянето на допълнителната информация, със срок до един месец след получаване на писмото.

 С писмо вх. № ОВОС-1417/24.04.2017г., дружеството внася в РИОСВ Пловдив допълнителната информация.

 Съгласно представената с Приложение 2 и допълнена информация противоречието е изяснено, а именно: Ново локално пречиствателно съоръжение за отпадъчни води няма да се изгражда в рамките на ИП. Съществуващата ПСОВ няма да функционира след реализацията на инвестиционното намерение за разширение на предприятието. Предвижда се отпадъчните води от производството след преминаване през мазнинозадържател, заедно с битовите отпадъчни води от съществуващото предприятие и предвиденото разширение да се отвеждат до водоплътен събирателен резервоар с полезен обем 50 куб.м, с последващо ежедневно извозване до ПСОВ-Кричим, съгласно сключен договор.

 Така представеното ИП не попада в обхвата на глава шест от ЗООС.

Съгласно чл.2а, ал.1 от Наредбата за ОВОС се счита, че при прекратяване на процедурата по ОВОС се прекратява и съответната съвместна процедура по чл.31 от Закона за биологичното разнообразие.

Въз основа на изложеното фактическо обстоятелство на основание чл.56, ал.1 от Административно процесуалния кодекс /АПК/

**Р Е Ш И Х :**

**Прекратявам процедурата** по преценяване на необходимостта от извършване на ОВОС, в това число и по оценка на съвместимостза инвестиционно предложение**:** **„Разширение на предприятие за месо и колбаси, включващо изграждане на ЛПСОВ“** в УПИ I-620, кв.45, с. Ново село, община Стамболийски, област Пловдив.

**Решението не отменя правата на възложителя за инициране на нова процедура по реда на нормативната уредба по околна среда.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

Съгласували: Изготвили:

 Д. Дими

тров, Директор Дирекция ПД В. Кацарова, ст. експерт ……….

**Доц. Стефан Шилев 09.05.2017 г.**

 *Директор на РИОСВ - Пловдив*

.